Staatskapingkommissie ondersoek bewerings oor sekuriteitstender | Maroela Media
Adjunkhoofregter Ray Zondo, voorsitter van die kommissie, het in 'n verklaring gesê die bewerings, wat oor die naweek in die City Press gepubliseer is, moet bestudeer word. "Ná die sekretaris van die kommissie, dr. Khotso De Wee, die saak onder die voorsitter se aandag gebring het, is die joernalis in kennis gestel dat die kommissie sal ondersoek instel en daarna terugvoer sal gee," lui die verklaring.
"Hy het nie voldoende tyd aan die kommissie gebied [om te reageer op die bewerings nie]. Die kommissie stel egter wel verder ondersoek in en sal die publiek in kennis stel van die uitslag."
Die City Press het berig Global Technology Systems (GTS), 'n filiaal van African Global Operations (voorheen die Bosasa Group), het 'n R10 miljoen-tender bekom om kringtelevisies te installeer en instandhouding daarvan te doen asook toegangbeheer by die Zondo-kommissie se perseel in Johannesburg.
Bosasa-beamptes word daarvan beskuldig dat hulle omkoopgeld aan staatsamptenare betaal het om miljoene rand se tenders te bekom, aldus 'n verslag deur die Spesiale Ondersoekeenheid (SOE).
Huldeblyke stroom in vir krieketskrywer Michael Doman
Wie was verantwoordelik vir die Tender? Dit is nou 'n Kommissie wat Staatskaping en derglike sake ondersoek?
R10 milj? Is dit 'n 3D kringtelevisie stelsel met "open view" en "show max" ingesluit??
As ons tog maar net een maal kan hoor dat geregtigheid geskied het en dat n kader iets terug betaal het.